Fra+e-learning+til+c-learning

=Perspektivering og afslutning=

Fra e-learning til c-learning?
Denne evaluering af en wiki, har givet os grundlæggende erfaring og kendskab til et CSCL-værktøj. Vi har i vores evaluering af værktøjet forsøgt, at forholde os undersøgende og eksperimenterende. Vi har ønsket både, at evaluere wikien fra et praktisk og et teoretisk perspektiv. Derfor har det været vigtigt for os, at vores analyse også har taget afsæt i erfaringer og reflektioner i forhold til egen praksis.

At valget for os faldt på en wiki har ikke været nogen tilfældighed. Udgangspunktet for dette valg er en nysgerrighed og fascination af begrebet "social software". I dette fænomen ligger for os at se helt nye muligheder og udfordringer i forhold til vidensdeling, samarbejde og social interaktion.

At skrive vores opgave i en wiki har givet os alle erfaringer med en ny måde at arbejde på. Det har været interessant at kollaborere om denne opgave med wikien som CSCL værktøj. Vores oplevelse er, at med en wiki får arbejdet med en tekst en ny dimension. Vi har dels oplevet at en tekst bliver til noget langt mere levende, komplekst, organisk og flydende. Desuden har vi oplevet, at processen er betinget af at deltagerne kan samarbejde, gå på kompromis, opnå konsensus, kommunikere og kollaborere.

Vores erfaringer med wikien har fået os til at spørge os selv, om hvorvidt vi med brugen af en wiki i online samarbejds-situationer kan tale om at gå fra den mere traditionelle e-learning til c-learning?. Med c-learning mener vi; community learning, communicative learning eller collaborativ learning (14). Wikien er for os at se et godt eksempel på et værktøj, som giver helt nye muligheder for c-learning. Det vil blive spændende at følge udviklingen og kendskabet af wikien, som et samarbejdsredskab i lærings-situationer. Det er pt. vores opfattelse, at brugen af wiki'er i undervisningsverdenen stadig er i sin vorden. En af årsagerne er bl.a. manglende viden og kendskab dette CSCL-værktøj fra undervisernes side. Når og hvis arbejdet med en wiki i undervisningssituationer skal lykkes, så kræver det ikke blot tekniske færdigheder fra deltagerne, men i høj grad også sociale færdigheder. Dette er meget vigtigt at have sig for øje - og er for os at se en stor udfordring og vigtig opgave. Basalt set bliver det vigtigt at have fokus på det kollaborativt samarbejde og de færdigheder det fordrer. Dette er interessant, da det pt. ikke er det der er på den uddannelsespolitiske dagsorden! - Afskaffelsen af gruppeeksamnen er blot et eksempel.

Afslutningsvist bør det lige nævnes, at vi ikke kunne gennemføre en fuldstændig eksemplarisk afprøvning af wikien i forhold til denne opgave pga. manglende tilgængelighed fra Allans computer. Mens vi som studiegruppe har arbejdet på denne opgave, som en eksemplarisk test af om wikien kan bruges til kollaborativ tekstproduktion har vi set os nødsaget til at supplere med anvendelse af Skype. Nogle beslutninger og de meningsforhandlinger der foregår i en kollaborativt proces, mener vi har været besværlig og tung i den asynkrone skriftlige diskussion. Vi har derfor valgt Skype for at gøre dele af denne proces mere dynamisk. På trods af disse tekniske forhindringer og mangler er vi alle 4 enige i, at vores egne erfaringer og undersøgelser af dette redskab ikke slutter her.